SuppoCefnogi ymarfer wrth fynd i'r afael â cham-drin plant yn rhywiol - CSA Centre
arrow_forwardKnowledge in practice
arrow_forwardPractice improvement
arrow_forwardCefnogi ymarfer wrth fynd i'r afael â cham-drin plant yn rhywiol
Cefnogi ymarfer wrth fynd i'r afael â cham-drin plant yn rhywiol
Cyflwyno tri adnodd ymarfer gyda'r nod o wella'r broses o adnabod ac ymateb i bryderon ynghylch cam-drin plant yn rhywiol, a chyfres ffilm 12 rhan ategol ar gyfer gweithwyr proffesiynol, gan weithwyr proffesiynol.
Amcangyfrifir bod o leiaf hanner miliwn o blant yn profi rhyw fath o gam-drin rhywiol bob blwyddyn. Mae cefnogi gweithwyr proffesiynol i feddu ar y wybodaeth, y sgiliau a'r hyder i nodi ac ymateb i bryderon ynghylch cam-drin plant yn rhywiol yn hanfodol i fynd i'r afael â hyn.
Gan gefnogi ymarfer, mae Canolfan CPRh wedi creu tri adnodd newydd, pob un yn ymateb i angen y mae tystiolaeth ohono mewn ymchwil ac ymarfer i gefnogi'r gwaith o adnabod ac ymateb yn well i bryderon ynghylch cam-drin plant yn rhywiol. Yn dilyn datblygiad a mireinio dwys gan dynnu ar ymchwil, ymarfer a chyfarwyddyd proffesiynol, mae'r rhain wedi'u hadolygu'n drylwyr gan weithwyr proffesiynol aml-asiantaeth, ac arbenigwyr profiadol. Maent ar gael yn Gymraeg ac yn Saesneg.
Arwyddion a dangosyddion: Templed ar gyfer adnabod a chofnodi pryderon ynghylch cam-drin plant
Mae'r templed hwn yn helpu gweithwyr proffesiynol i gasglu'r arwyddion a'r dangosyddion ehangach o gam-drin rhywiol a chreu darlun o'u pryderon. Gallant nodi'r hyn y maent wedi'i arsylwi'n uniongyrchol yn y templed, gan ddefnyddio canllaw ymarferol sy'n seiliedig ar dystiolaeth. Mae'r templed wedi'i gynllunio i ddarparu iaith gyffredin ymhlith gweithwyr proffesiynol i drafod, cofnodi a rhannu pryderon am blentyn yn cael ei gam-drin yn rhywiol, neu blentyn sydd wedi cael ei gam-drin yn rhywiol.
Lawrlwythwch y Templed Arwyddion a Dangosyddion (PDF, 1.2MB)
Cyfathrebu gyda phlant: Llawlyfr i rai sy'n gweithio gyda phlant sydd yn, neu efallai wedi, cael eu cam-drin yn rhywiol
Yn y canllaw hwn, ein nod yw rhoi arweiniad i unrhyw un sy'n gweithio gyda phlant ar sut i siarad am gam-drin plant yn rhywiol. Mae'n egluro beth all fod yn digwydd i blant pan fyddant yn cael eu cam-drin yn rhywiol; beth sy'n eu hatal rhag siarad am eu cam-drin; a'r hyn y gall gweithwyr proffesiynol ei wneud i'w helpu i siarad am yr hyn sy'n digwydd. Mae'n dwyn ynghyd ymchwil, canllawiau ymarfer a mewnbwn arbenigol, yn cynnwys gan bobl sydd wedi goroesi camdriniaeth, er mwyn helpu gweithwyr proffesiynol i gael y wybodaeth a'r hyder i weithredu.
Lawrlwythwch y Canllaw Cyfathrebu gyda Phlant (PDF, 4MB)
Cefnogi rhieni a gofalwyr: Canllaw i'r rhai sy'n gweithio gyda theuluoedd y mae cam-drin plant yn rhywiol yn effeithio arnynt
Mae'r canllaw hwn wedi'i gynllunio i helpu gweithwyr proffesiynol i ddeall mwy am sut mae cam-drin plant yn rhywiol yn effeithio ar rieni/gofalwyr a'u plant, fel y gallant gefnogi teuluoedd yn effeithiol. Mae'n cwmpasu sefyllfaoedd lle mae plentyn wedi cael ei gam-drin yn rhywiol gan oedolyn/oedolion neu wedi profi ymddygiad rhywiol niweidiol gan blentyn arall, naill ai y tu mewn neu'r tu allan i amgylchedd y teulu. Mae'n archwilio effaith cam-drin plant yn rhywiol sy'n cael ei gyflawni mewn gwahanol gyd-destunau, a sut y gall cam-drin o'r fath effeithio ar deuluoedd yn wahanol, gan esbonio pam mae rhieni/gofalwyr angen ymateb cefnogol gan weithwyr proffesiynol, a beth mae hyn yn ei olygu. Mae'r canllaw hefyd yn rhestru adnoddau a ffynonellau cymorth ar gyfer gweithwyr proffesiynol a'r rhieni/gofalwyr y maent yn gweithio gyda nhw.
Lawrlwythwch y Canllaw Cefnogi Rhieni a Gofalwyr (PDF, 4MB)
Cefnogi ymarfer wrth fynd i'r afael â cham-drin plant yn rhywiol: Cyfres ffilm ar gyfer gweithwyr proffesiynol, gan weithwyr proffesiynol
Mae ein cyfres newydd o 12 fideo byr yn cyflwyno gwybodaeth allweddol o'r adnoddau uchod yn gyflym ac yn hygyrch. Mae wedi'i gynllunio ar gyfer unrhyw un – gweithwyr cymdeithasol, athrawon, swyddogion heddlu, gweithwyr iechyd proffesiynol, gweithwyr yn y sector gwirfoddol neu arweinwyr/gweithwyr ffydd – y mae eu rôl yn dod â nhw i gysylltiad â phlant neu eu rhieni/gofalwyr, p'un a ydynt yn newydd i'r rôl, yn dal mewn hyfforddiant neu'n brofiadol iawn.
Gellir gwylio'r gyfres yn llawn, un fideo ar y tro, neu mewn adrannau. Rydym yn argymell gwylio'r fideos ac yna cymryd mwy o amser i ddarllen a myfyrio ar yr adnoddau ysgrifenedig. Gallwch eu gwylio i gyd ar sianel YouTube Canolfan CSA.
Mae'r fideos hyn ar gael yn Gymraeg a Saesneg. Nici Evans, ein Cynghorydd Gwella Ymarfer yng Nghymru, sy'n cyflwyno'r gyfres Gymraeg. Mae gan Nici flynyddoedd o brofiad ym maes gofal iechyd yn gweithio fel nyrs, ac mae hi wedi gweithio ar draws sawl asiantaeth mewn amgylchedd gwasanaethau cyhoeddus.
Signs & Indicators Template
Research shows that the majority of children and young people will not tell anyone at the time of their abuse, and if they do, they are much more likely to tell friends or family than someone in a professional role. The CSA Centre's new Signs and Indicators Template helps professionals address this: gathering the wider signs and indicators of sexual abuse to build a picture of their concerns.
Communicating with Children Guide
Research and practice show that it can take years for a child to get to the point where they feel able to tell someone about their experiences. This guide brings together research, practice guidance to help give professionals the knowledge and confidence to act.
Supporting Parents and Carers Guide
"But they must have known!" Effectively working with non-abusing parents
Our Deputy Director for Knowledge and Practice Development highlights the importance of effective working with non-abusing parents and carers when there are concerns of intra-familial child sexual abuse.